Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: Ennek során feltárta, hogy a telepengedélyezésre vonatkozó hatályos 80/1999. (VI. 11.) Korm. rendelet több elõírása is visszásságot okoz. A rendelet nem ad útmutatást a jegyzõk számára arról, hogy a telepengedélyezési eljárásban,
Paragraph Index: 69

Ennek során feltárta, hogy a telepengedélyezésre vonatkozó hatályos 80/1999. (VI. 11.) Korm. rendelet több elõírása is visszásságot okoz. A rendelet nem ad útmutatást a jegyzõk számára arról, hogy a telepengedélyezési eljárásban, illetõleg a szabálytalanul mûködõ vállalkozásokkal szembeni bejelentések kivizsgálása során kit kell ügyfélnek tekinteni. Az építésügyi és a környezetvédelmi törvényekkel ellentétben a telepengedélyezési rendelet nem ad lehetõséget határozott idõtartamú telepengedély kiadására. Ennek az a következménye, hogy egy ideiglenes épületben, határozott idejû környezetvédelmi szakhatósági hozzájárulás ellenére a jegyzõ csak határozatlan idejû telepengedélyt adhat ki. A „nyitvatartási idõ” (üzemidõ) szabályozására sem ad lehetõséget a jogszabály, ezért fordulhat elõ, hogy egy családi házas övezetben akár három mûszakban is üzemelhet egy vállalkozás.

Source: https://magyarkozlony.hu/hivatalos-lapok/65a41dad02f55b8c03fff3c479bac98d97187359/dokumentumok/4b3ba9c7bb7f8aa6944eb513813c808c4e9ec974/letoltes